Riigimetsa Majandamise Keskus

rmk@rmk.ee

31. juuli 2025

TA Orienteerumisklubi palub käesolevaga Teie nõusolekut XXV TAOK rogaini korraldamiseks Harjumaal Kose vallas ja Järvamaal Mustla-Nõmme külas asuvatel riigimetsa aladel laupäeval, 4. oktoobril 2025.a. Matka ligikaudne ala on näidatud juuresoleval kaardil.

TAOK rogain on rahvaspordiüritus, mis kujutab endast orienteerumismatka kontrollajaga 8 tundi. Maastikule paigutatakse 45 matka kontrollpunkti, mida võistlejad võivad läbida vabalt valitud järjekorras. Osavõtjad liiguvad maastikul jalgsi, 2–5 liikmeliste võistkondadena, valdavalt kasutades teid, metsaradu ja sihte. Võistlusele ootame ca 400-500 osavõtjat.

Võistluskeskus (sh. start-finiš, autode parkimine, võistlejate toitlustamine) asub Mustla-Nõmme külas, Mõisametsa liivakarjääris. Võistluskeskuse ala kasutamine on kokku lepitud karjääri haldaja EMG Karjäärid OÜ-ga. Võistluse start on kell 9.30 ja finiš 17.30, s.t sellel ajavahemikul liiguvad osavõtjad maastikul.

Ürituse toimumine kooskõlastatakse ka Keskkonnaameti, jahiseltside ning Kose valla ja Paide linnaga.

Lugupidamisega,

Lauri Leppik

TA OK juhatuse liige

tel. 56159998

e-mail: [leppik@tlu.ee](mailto:leppik@tlu.ee)